Den blir 30–100 cm høy med opprette stengler, og hele planten er dekket av stive hår. Bladene er ganske tynne, smalt eggformede og spisse med helrandet kant. De nedre bladene har en lang stilk, mens bladene lenger opp er stengelomfattende. Blomstene er sterkt blå med hvitt svelg; de sitter i små, langstilkete og bladbærende svikler. Planten ligner litt på artene i valurtslekta (), men de har hengende blomster med en smal krone.